hotchpotch/miracl-hf-unified huggingface dataset:
নূরুল হক (বীর উত্তম)
শহীদ নূরুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
শহীদ নূরুল হকের পৈতৃক বাড়ি নোয়াখালী জেলার কোম্পানীগঞ্জ উপজেলার সিরাজপুর ইউনিয়নের সিরাজপুর গ্রামে। তাঁর বাবার নাম আবদুল কাদের এবং মায়ের নাম শামসুন নাহার। তাঁর স্ত্রীর নাম নূর নেছা।ছোট ভাই গোলাম মাওলা।
পাকিস্তান সেনাবাহিনীতে কর্মরত ছিলেন নূরুল। ১৯৭০ সালে তিনি ছিলেন পশ্চিম পাকিস্তানে। নভেম্বর মাসের শেষ দিকে ছুটি নিয়ে বাড়ি ফিরে বিয়ে করেন।
এরপর ধীরে ধীরে দেশের পরিস্থিতি খারাপ হতে থাকলে তিনি আর চাকরিতে যোগ দেননি। যুদ্ধ শুরু হলে সদ্য বিবাহিত স্ত্রীকে ঘরে রেখে অংশগ্রহণ করেন যুদ্ধে। প্রতিরোধযুদ্ধ শেষে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের অধীনে যুদ্ধ করেন। ছাতক, গোয়াইনঘাটসহ আরও কয়েক স্থানে বীরবিক্রমে যুদ্ধ করেন।
১৯৭১ সালের ২৮ নভেম্বর। সিলেট জেলার গোয়াইনঘাট উপজেলার রাধানগরে। মুক্তিযুদ্ধের চূড়ান্ত পর্যায়ে পাকিস্তান সেনাবাহিনীর সঙ্গে মুক্তিবাহিনীর কয়েক দিন ধরে যুদ্ধ হয়। রাধানগরে পাকবাহিনীর প্রতিরক্ষা অবস্থান ছিল বেশ শক্তিশালী। প্রতিরক্ষায় নিয়োজিত ছিল দুর্ধর্ষ প্রকৃতির ৩১ পাঞ্জাব রেজিমেন্ট ও টসি ব্যাটালিয়ন। ২৭ নভেম্বর মুক্তিবাহিনী এককভাবে রাধানগরে আক্রমণ করে এবং সাহসিকতার সঙ্গে যুদ্ধ করে রাধানগরের পাকিস্তান সেনাবাহিনীর প্রতিরক্ষা অবস্থান দখল করে নেন। এই যুদ্ধে নূরুল হকসহ বেশির ভাগ মুক্তিযোদ্ধা অসীম সাহস ও বীরত্বের সাথে অংশগ্রহণ করেন। ২৮ নভেম্বর সকালে পাকিস্তান সেনাবাহিনী আর্টিলারি গোলাবর্ষণ করে সেখানে পাল্টা আক্রমণ চালায়। সকাল ৭টা বেজে ১০ মিনিটের সময় প্রতিটি প্লাটুন এবং সেকশনকে পাকিস্তানিদের যেকোনো ধরনের প্রতিহামলা প্রতিহত করার জন্য প্রস্তুত করে নির্বাচিত কমান্ডপোস্ট এলাকায় অবস্থান করছিল মুক্তিযোদ্ধারা।
৮টার দিকে পাকিস্তানিদের প্রতীক্ষিত পালটা হামলা শুরু হয়ে গেল। প্রথমেই প্রায় ১৫ মিনিট ধরে পাকিস্থানিরা একের পর এক মুক্তিযোদ্ধাদের অবস্থানের ওপর গোলা নিক্ষেপ করছিল। পাকিস্তানিদের গোলা নিক্ষেপের গতি ভীষণ । কিন্তু মুক্তিযোদ্ধাদের দখলীকৃত পাকিস্তানিদের বাংকারগুলো ভীষণ মজবুত ছিল । এর ফলে আর্টিলারি গোলা কাঙ্ক্ষিত ক্ষতি করতে পারছিল না। হঠাৎ একটি গোলা এসে কমান্ডপোস্টের বাঁশঝাড়টির অধিকাংশ বাঁশই টুকরো করে ছিন্নভিন্ন করে ফেলে। এ সময় নূরুল হকের দেহটিও টুকরো টুকরো হয়ে চারদিক ছড়িয়ে-ছিটিয়ে যায়। শরীর খণ্ডবিখণ্ড হয়। তখন নূরুল হক গোলার আঘাতে শহীদ হন। এ সময় তিনি তাঁর অধিনায়ক এস আই এম নূরুন্নবী খান (বীর বিক্রম) এর কাছেই ছিলেন।
সনি আট
সনি আট হল সনি নেটওয়ার্কের আওতাধীন বাংলা প্রিমিয়াম বিনোদনমূলক চ্যানেল যেটি দর্শকদের বিনোদনের পাশাপাশি মিশ্রিত কথাসাহিত্য সাথে বাংলা চলচ্চিত্রের সেরা হিসেবে পরিচিত। খুব অল্প সময়ের ভিতরে চ্যানেলটি ৬২,১২% পর্যন্ত কেবল ও স্যাটেলাইট অনুপ্রবেশের মাধ্যমে বিস্তারলাভ করতে পেরেছে এবং বর্তমানে ভারতের পশ্চিমবঙ্গে ৪.৯১ মিলিয়ন বাড়িতে এটি দেখা হয়। চ্যানেলটির উল্লেখযোগ্য অনুষ্ঠানের ভিতরে যেমন: আদালত, আহট, কোনটা সত্যি কোনটা দুর্ঘটনা, ক্রাইম প্যাট্রোল দস্তক , সিআইডি কলকাতা ব্যুরো ইত্যাদি অনুষ্ঠানগুলির পাশাপাশি ১০০০ সমসাময়িক এবং ক্লাসিক ছায়াছবির শিরোনামে একটি লাইব্রেরি রয়েছে। সনি আট শুধুমাত্র বাংলার সবচেয়ে উত্তেজনাপূর্ণ কথাসাহিত্য সিরিজ রয়েছে তা নয় এটি ভারতে সবচেয়ে বড় বাংলা ছায়াছবি সংগ্রহশালাও বটে।
এনিম্যাল প্লানেট ভারত
এনিমেল প্লানেট ভারত হল একটি ভারতীয় টেলিভিশন চ্যানেল যেটি ২৯ মার্চ ১৯৯৯ হতে সম্প্রচার কার্যক্রম শুরু করে| উদ্বোধনের তারিখ একাধিকবার পেছানোর কারণে চ্যানেলটি উদ্বোধন হতে কয়েকমাস দেরি করে| ২০০৮ সালের ১লা এপ্রিল থেকে চ্যানেলটি হিন্দি ভাষায় অডিও ফিড প্রবর্তন করে| ২০০৮ সালের ১লা অক্টোবর থেকে চ্যানেলটি তার বর্তমান লোগোটি ধারণ করে| বতর্মানে চ্যানেলটি ভারতের ডিজিটাল কেবল এবং ডিটিএইচ সংযোগ থেকে ইংরেজি এবং হিন্দি ভাষার অডিও ফিডসহ দেখতে পাওয়া যায়|
বাংলা টিভি চ্যানেলের তালিকা
এই নিবন্ধটিতে বাংলা ভাষায় প্রচারিত বিভিন্ন দেশের টেলিভিশন চ্যানেলের তালিকা উল্লেখ করা হয়েছেঃ
লিটল পেঙ্গুইন
লিটল পেঙ্গুইন (ইংরেজি: Little Penguin) ("Eudyptula minor") হল একধরনের পেঙ্গুইন যারা পেঙ্গুইন জাতির মধ্যে আকার ও আয়তনে সবথেকে ছোটো। এরা সাধারণত ৩৩ সেমি (১৩ ইঞ্চি) পর্যন্ত দৈর্ঘ্য এবং ৪৩ সেমি (১৭ ইঞ্চি) লম্বা হয়। এদেরকে দক্ষিণ অস্ট্রেলিয়া এবং নিউজিল্যান্ডের উপকূলীয় অঞ্চলে দেখতে পাওয়া যায়। এছাড়াও চিলিতে কিছু কিছু জায়গায় এদের দেখা গেছে।
লিটল পেঙ্গুইন ছাড়াও এদের নানা রকমের প্রচলিত নামে ডাকা হয় যেগুলো হল:
লিটল পেঙ্গুইন নিয়ে প্রথম গবেষণা করেছিলেন জার্মান ন্যাচারালিস্ট জোহান রেইনহোল্ড ফস্টার ১৭৮১ সালে। এদের এখন পর্যন্ত বিভিন্ন উপজাতি আছে কিন্তু এর মধ্যে একটি সুনির্দিষ্ট শ্রেণীবিভাগ এখনও বিতর্কের ব্যাপার। এদের উপজাতিগুলো হল "Eudyptula minor variabilis" এবং Eudyptula minor chathamensis নিউজিল্যান্ডের মিউজিয়ামে সংরক্ষণ করা হয়েছে। হোয়াইট ফ্লিপার্ড পেঙ্গুইন আগে এই প্রজাতির উপজাতি বলে ধরা হত। অস্ট্রেলিয়া এবং ওটাগো দ্বীপপুঞ্জে এদেরকে স্বতন্ত্র প্রজাতি হিসেবে ধরা হয়। হোয়াইট ফ্লিপার্ড পেঙ্গুইন এদের থেকে অনেক আলাদা এবং এদেরকে স্বতন্ত্র প্রজাতি হিসেবে এখন ধরা হয়।
সব পেঙ্গুইনদের মতোই এরাও উড়তে পারে না। এদের শরীর হয় মসৃণ, ছোটো ছোটো পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য। এই পেঙ্গুইনরা, পেঙ্গুইন জাতির মধ্যে আকার ও আয়তনে সবথেকে ছোটো। এরা সাধারণত ৩৩ সেমি (১৩ ইঞ্চি) পর্যন্ত দৈর্ঘ্য এবং ৪৩ সেমি (১৭ ইঞ্চি) লম্বা হয়। এবং এদের ওজন হয় মাত্র ১.৫ কেজি (৩.৩ পাউন্ড)। এদের মাথা এবং ওপরের অংশ স্লেট নীল রঙের হয় এবং আস্তে আস্তে নীচের দিকে ফ্যাকাসে হতে থাকে গাল থেকে পেট পর্যন্ত। এদের ফ্লিপারগুলো নীল রঙের হয়। এদের ৩-৪ সেমি লম্বা কালো ঠোঁট আছে। চোখের পাতাগুলো রূপালি-বা নীলাভ ধূসর বা লালচে ম্লান রঙের হয় এবং এদের পা হয় গোলাপী রঙের এবং পায়ের পাতার নীচের অংশ কালো হয়। একজন অপ্রাপ্তবয়স্ক পেঙ্গুইনের ঠোঁট হয় ছোট এবং এদের গায়ের রঙ আরোও হাল্কা হয়।
অন্যান্য সামুদ্রিক পাখির মতোন এদেরও আয়ু অনেক। গড়ে তারা ৬.৫ বছর বাঁচতে পারে। এছড়াও কিছু কিছু ক্ষেত্রে গবেষণা করে দেখা গেছে যে এরা ২৫ বছরেরও বেশি বাঁচতে পারে কিছু কিছু সময়ে।
এডউইন হাওয়ার্ড আর্মস্ট্রং
এডউইন হাওয়ার্ড আর্মস্ট্রং একজন মার্কিন প্রকৌশলী এবং উদ্ভাবক। তাকে রেডিওর ইতিহাসে সবচেয়ে প্রভাবশালী উদ্ভাবক বলা হয়। তিনি উপস্নাতক শিক্ষার্থী থাকাকালীন সময়ে রিজেনারেটিভ সার্কিট আবিষ্কার করেন এবং ১৯১৪ সালে প্যাটেন্ট করান। তিনি ১৯২২ সালে সুপার-রিজেনারেটিভ সার্কিট এবং ১৯১৮ সালে সুপারহেটেরোডাইন রিসিভার আবিষ্কার করেন। তিনি ফ্রিকোয়েন্সি মড্যুলেশন রেডিও এরও আবিষ্কারক। 
তিনি ৪২টি প্যাটেন্টের অধিকারী এবং অসংখ্য পুরস্কার লাভ করেন। এসব পুরস্কারের মধ্যে রয়েছে প্রথম আইইই মেডেল অব অনার।
আর্মস্ট্রং ১৮৯০ সালের ১৮ ডিসেম্বর নিউ ইয়র্ক সিটিতে জন্মগ্রহণ করেন।
ফ্লয়েড ডান
ফ্লয়েড ডান একজন তড়িৎ প্রকৌশলী।
ফ্লয়েড ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে বিএস, এমএস এবং পিএইচডি ডিগ্রি লাভ করেন যথাক্রমে ১৯৪৯, ১৯৫১ এবং ১৯৫৬ সালে। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ ১৯৫৫ সালে শিক্ষক হিসেবে যোগদান করেন। তিনি ১৯৬৫ সালে অধ্যাপক হন এবং ১৯৯৫ সালে অবসর গ্রহণ করেন। তিনি ১৯৭৭ থেকে ১৯৯৫ সাল পর্যন্ত বায়োঅ্যাকুস্টিকস রিসার্চ ল্যাবরেটরীর পরিচালক ছিলেন এবং ১৯৭৮ থেকে ১৯৮২ সাল পর্যন্ত বায়োইঞ্জিনিয়ারিং ফ্যাকালতির চেয়ারম্যান ছিলেন।
চন্দ্রগোমী
চন্দ্রগোমী প্রাচীন বঙ্গদেশীয় একজন পণ্ডিত লেখক, কবি, নাট্যকার, শিক্ষাবিদ এবং সবোর্পরি সংস্কৃত বৈয়াকরণ ছিলেন যার সম্পর্কে খুব বেশি কিছু জানা যায় না। অনুমান করা হয় তিনি সপ্তম শতাব্দীতে বা অব্যবহিত পূর্বে বর্তমান ছিলেন। তিনি নালন্দা মহাবিহারের আচার্য স্থিরমতির শিষ্যত্ব গ্রহণ করেছিলেন। এখানে তিনি বৌদ্ধশাস্য, তর্কশাস্য, সংস্কৃত ব্যাকরণ ইত্যাদি বিষয়াদি অধ্যয়ন করেছিলেন। এক পর্যায়ে তিনি নালন্দার আচার্যের পদে অধিষ্ঠিত হয়েছিলেন। তিনি চান্দ্র-ব্যাকরণের স্রষ্টা। তাঁর বিখ্যাত রচনা "লোকানন্দনাটক"। তাঁর রচনাদি তিব্বতী, ইংরেজী, জার্মান বিবিধ ভাষায় অনূদিত হয়েছে।
চন্দ্রগোমী বরেন্দ্রতে জন্মগ্রহণ করেন কিন্তু পাগ-সাম-জোন-জাং নামক গ্রন্থানুসারে তিনি কোন কারণে জন্মভূমি হতে নির্বাসিত হয়ে পরবর্তী জীবন চন্দ্রদ্বীপে বসবাস করেন। তিনি নালন্দা বিশ্ববিদ্যালয়ে আচার্য স্থিরমতির নিকট সূত্র পিটক, অভিধর্ম পিটক, ব্যাকরণ, জ্যোতিষ, তর্কশাস্ত্র প্রভৃতি বিভিন্ন বিদ্যা সম্বন্ধে অধ্যয়ন করেন। অশোক নামক এক বৌদ্ধ আচার্য তাঁকে বৌদ্ধধর্মে দীক্ষা দেন।
চন্দ্রগোমীর জীবনকাল সম্বন্ধে বিতর্ক রয়েছে। কিন্তু এই কথা নিশ্চিত যে জয়াদিত্য রচিত কাশিকা নামক পাণিনির ব্যাকরণের টীকাভাষ্য রচনার পূর্বে চান্দ্র-ব্যাকরণ রচিত হয়েছিল। এই গ্রন্থে চন্দ্রগোমীর মূল পয়ত্রিশটি সূত্র উদ্ধৃত হয়েছে। সেই হিসেবে চন্দ্রগোমী সপ্তম শতাব্দীতে বা তার পূর্বে বিদ্যমান ছিলেন বলে ঐতিহাসিকেরা মনে করেন।
চন্দ্রগোমী পাণিনির ব্যাকরণ অনুসারে চান্দ্র-ব্যাকরণ নামক একটি ব্যাকরণ উদ্ভব করেন, যা একসময় কাশ্মীর, তিব্বত, নেপাল প্রভৃতি দেশে প্রচলিত ও প্রসিদ্ধ ছিল। পাগ-সাম-জোন-জাং নামক গ্রন্থানুসারে তিনি ছিলেন পতঞ্জলি প্রণীত মহাভাষ্য পদ্ধতির বিরোধী। ভর্তৃহরি রচিত বাক্যপদীয় গ্রন্থে ও কল্হণ রচিত রাজতরঙ্গিনী গ্রন্থে চন্দ্রাচার্য নামক বৈয়াকরণের উল্লেখ রয়েছে। ঐতিহাসিকদের মতে চন্দ্রগোমী ও চন্দ্রাচার্য একই ব্যক্তি।
চন্দ্রগোমী ন্যায়সিদ্ধালোক নামক তর্কশাস্ত্রের একটি গ্রন্থ, বজ্রযান বৌদ্ধধর্মের ওপর ছত্রিশটি গ্রন্থ, মঞ্জুশ্রী ও তারার ওপর কয়েকটি সংস্কৃত শ্লোক, লোকানন্দ নামক একটি নাটক, শিষ্যলেখধর্ম নামক একটি ছোট কাব্য রচনা করেন। বর্তমানে লোকানন্দ নাটকের তিব্বতী অনুবাদের অস্তিত্ব রয়েছে। শিষ্যলেখধর্ম কাব্যটি শিষ্যের নিকট গুরুর পত্র হিসেবে একশো আঠারোটি সংস্কৃত শ্লোকে বিভিন্ন ছন্দে রচিত। তিনি সর্বতথাগতোষ্ণীশসিতাতপত্রানামাপরাজিতা-মহাপ্রত্যাঙ্গিরা-মহাবিদ্যারাজ্ঞীনামধারণী নামক সুরঙ্গম মন্ত্রের ওপর গ্রন্থ রচনা করেন।
দ্কার-ছাগ-'ফাং-থাং-মা
দ্কার-ছাগ-'ফাং-থাং-মা () ঐতিহাসিকভাবে গুরুত্বপূর্ণ একটি সূচীপত্র বিশেষ যেখানে তিব্বত সাম্রাজ্যের আমলে সংস্কৃত বৌদ্ধগ্রন্থগুলির তিব্বতী ভাষায় অনুবাদকর্ম তালিকাভুক্ত করা রয়েছে।
দ্কার-ছাগ-'ফাং-থাং-মা কথাটির অর্থ মধ্য তিব্বতের 'ফাং-থাং অঞ্চলে তৈরী সূচীপত্র। নবম শতাব্দীতে তিব্বত সম্রাটরা এই সূচীপত্র নির্মাণে জন্য অর্থদান করেন। এই প্রকার আরো দুইটি সূচীপত্র ঐ সময় তৈরী হয়েছিল। এগুলি হল দ্কার-ছাগ-ল্দান-দ্কার-মা () বা ল্দান-দ্কার অঞ্চলে তৈরী সূচীপত্র এবং দ্কার-ছাগ-ব্সাম-য়াস-ম্ছিম্স-ফু-মা () বা সম-য়ে বৌদ্ধবিহারে তৈরী সূচীপত্র। এর মধ্যে সম-য়ে বৌদ্ধবিহারে তৈরী সূচীপত্রটি এখনো খুঁজে পাওয়া যায়নি।
গৌড় অভিনন্দ
গৌড় অভিনন্দ প্রাচীন বঙ্গদেশের এক সংস্কৃত কবি ছিলেন।
শার্ঙ্গধর ১৩৬৩ খ্রিষ্টাব্দে রচিত তাঁর শার্ঙ্গধর-পদ্ধতি নামক গ্রন্থে গৌড় অভিনন্দ রচিত দুইটি শ্লোকের উল্লেখ করেন যার মধ্যে একটি শ্লোকের উল্লেখ শ্রীধরদাস তাঁর সদুক্তিকর্ণামৃত নামক গ্রন্থে করেছেন, কিন্তু তাঁর রচয়িতা হিসেবে তিনি শুভাঙ্গ নামক কবির নাম উল্লেখ করেছেন। এছাড়া গৌড় অভিধা বিহীন অভিনন্দ রচিত আরো দুইটি শ্লোক শার্ঙ্গধর-পদ্ধতি গ্রন্থে, আরো বাইশটি শ্লোক সদুক্তিকর্ণামৃত গ্রন্থে, পাঁচটি শ্লোক কবীন্দ্রবচনসমুচ্চয় গ্রন্থে, দুইটি শ্লোক সন্ধ্যাকর নন্দী রচিত রামচরিত কাব্যে এবং ছয়টি শ্লোক কল্হণের শুক্তিমুক্তাবলীতে উল্লেখ রয়েছে। গৌড় অভিধা বিহীন অভিনন্দ এবং গৌড় অভিনন্দ দুইজনেই একই ব্যক্তি বলে ঐতিহাসিক নীহাররঞ্জন রায় মত দিয়েছেন।
জ্ঞানশ্রীমিত্র
জ্ঞানশ্রীমিত্র অতীশ দীপঙ্করের সমসাময়িক একজন বিখ্যাত ভারতীয় বৌদ্ধ পন্ডিত ছিলেন।
জ্ঞানশ্রীমিত্র গৌড়ের অধিবাসী ছিলেন। তিনি প্রথম জীবনে হীনযান বৌদ্ধধর্মী হলেও পরবর্তীকালে মহাযান ধর্মমত গ্রহণ করেন। তিনি বিক্রমশীলা বিশ্ববিদ্যালয়ের আচার্য হিসেবেও জীবন অতিবাহিত করেন। তিনি কার্যকারণভাবসিদ্ধি নামক বিখ্যাত গ্রন্থ রচনা করেন।
অ্যাডিলি পেঙ্গুইন
অ্যাডিলি পেঙ্গুইন ("Pygoscelis adeliae") হল পেঙ্গুইনের একপ্রকারের প্রজাতি, যারা প্রধানত অ্যান্টার্কটিকার উপকূলীয় অঞ্চলে বসবাস করে। এরা সামুদ্রিক পাখিদের মধ্যে সবথেকে বেশি দক্ষিণে বসবাসকারী পাখি। অন্যান্য পাখিরা হল এম্পেরার পেঙ্গুইন, সাউথ পোলার স্কুয়া, উইলসনস স্ট্রম পেট্রেল, স্নো পেট্রেল, অ্যান্টার্কটিক পেট্রেল ইত্যাদি পাখিগুলোও এই দক্ষিণ প্রান্তেই বসবাস করে। ১৮৪০ সালে ফরাসি অনুসন্ধানকারী জুলেস দুমন্ত ডি উরভিল্লে প্রথম এদের নামকরণ করেন তাঁর স্ত্রীয়ের নামে "অ্যাডিলি"।
অ্যাডিলি পেঙ্গুইনরা হল "Pygoscelis" গণের অন্তর্ভুক্ত তিনটি প্রজাতির মধ্যে একটি। মাইটোকন্ড্রিয়া এবং নিউক্লিয়াস কোষ গবেষণার মাধ্যমে জানা গেছে যে এই প্রজাতিটি ৩৮ মিলিয়ন বছর আগে অন্যান্য প্রজাতিদের থেকে বিচ্ছিন্ন হয়েছে। প্রায় পুর্বপুরুষ "Aptenodytes" দের ২ মিলিয়ন বছর পরে। অ্যাডিলি পেঙ্গুইন ১৯ মিলিয়ন বছর আগে অন্যান্য প্রজাতিদের থেকে আলাদা হয়ে যায়।
এখনও পর্যন্ত অনুমান করা হয় যে অ্যাডিলি পেঙ্গুইনদের এখনও ২.৪-৩.২ মিলিয়ন জোড়া পৃথিবীতে বসবাস করে। বেশিরভাগরাই অ্যান্টার্কটিকার উপকূলীয় অঞ্চলে বসবাস করে। যদিও কিছু অংশ অ্যান্টার্কটিকা পেনিনসুলা অঞ্চলে প্রজনন করে। প্রজনন মরসুমের সময় তারা বড় প্রজনন উপনিবেশের মধ্যে সমবেত হয়, এক মিলিয়ন জোড়ার এক চতুর্থাংশ। স্বতন্ত্র উপনিবেশের আকার নাটকীয়ভাবে পরিবর্তন হওয়ার সম্ভাবনা রয়েছে, এবং কিছুটা অংশ জলবায়ুর অস্থিরতার বিশেষ প্রবণও হতে পারে।
অ্যাডিলি পেঙ্গুইন অক্টোবর থেকে ফেব্রুয়ারী সময় পর্যন্ত বংশবৃদ্ধি করে অ্যান্টার্কটিকা মহাদেশের বিভিন্ন উপকূলীয় অঞ্চলে। এরা পাথর দিয়ে এবড়ো-খেবড়ো বাসা বানায়। এরা দুটি ডিম পারে যা ৩২ থেকে ৩৪ দিন পর্যন্ত তা দেয়। পেঙ্গুইনদের সম্মেলনে যোগদান করবার আগে পর্যন্ত বাচ্চারা ২২ দিন বাসায় থাকে। প্রাপ্তবয়স্ক পেঙ্গুইনরা তাদের সেখানে আগলে রাখে। বাচ্চারা বড় হবার পরেই ৫০-৬০ দিন পরে সমুদ্রে নামে।
এই পেঙ্গুইনদের আকার মাঝারি রকমের। ৪৬ থেকে ৭৫ সেমি (১৮-৩০ ইঞ্চি) লম্বা হয় এবং এদের ওজন হয় ৩.৬-৬ কেজি (৭.৯-১৩.২ পাউন্ড)। এদের স্বাতন্ত্র্য্যসূচক চিহ্ন চোখের পার্শ্ববর্তী সাদা রিং এবং ঠোঁটের নিচে পালক। এই দীর্ঘ পালক তাদের ঠোটের প্রায় পুরোটা অংশই ঢেকে দেয়। এদের লেজ অন্যান্য পেঙ্গুইনদের তুলনায় লম্বা হয়। এদের দেখতে অনেকটা "টেক্সুডো" এর মতোন হয় (টেক্সুডো হল আমেরিকান ডিনার জ্যাকেট)। অন্যান্য পেঙ্গুইন প্রজাতির থেকে এরা আয়তনে একটু ছোট হয়। তাদের কালো চেহারা এবং সাদা পেট বেশিরভাগ পেঙ্গুইন কার্টুন ছবির নিকটস্থ হয়।
অ্যাডিলি পেঙ্গুইন ঘন্টায় ৪৫ মাইল (৭২ কিলোমিটার/ঘন্টা) সাঁতার কাটতে পারে। এরা প্রধানত চিতাবাঘ সীল, স্কুয়া, হত্যাকারী তিমি এদের দ্বারাই শিকার হয়।
অভয়াকরগুপ্ত
অভয়াকরগুপ্ত (মৃত্যু ১১২৫) একাদশ-দ্বাদশ শতাব্দীর একজন ভারতীয় বৌদ্ধ পন্ডিত ছিলেন।
অভয়াকরগুপ্ত প্রাচীন বঙ্গদেশের ঝারিখণ্ডে জন্মগ্রহণ করেন। তিনি নালন্দা বিশ্ববিদ্যালয় ও বুদ্ধগয়া থেকে শিক্ষালাভ করে পন্ডিত হিসেবে বিখ্যাত হন। পাল সম্রাট রামপালের সমসাময়িক এই বৌদ্ধ পন্ডিত বিক্রমশীলা বিশ্ববিদ্যালয়ের আচার্য হিসেবে নিযুক্ত হন।
তিনি প্রায় কুড়িটি বজ্রযান বৌদ্ধগ্রন্থ রচনা করেন। তিনি শ্রীসম্পুটতন্ত্ররাজটীকা, বজ্রযানপত্তিমঞ্জরী, নিষ্পন্নযোগাবলী ও মুনিমতালঙ্কার নামক গ্রন্থগুলি রচনা করেন।
তিব্বতী ঐতিহ্যে পাঞ্চেন লামাদেরকে অমিতাভের অবতার রূপে কল্পনা করা হয়। প্রথম পাঞ্চেন লামা ম্খাস-গ্রুব-র্জে-দ্গে-লেগ্স-দ্পাল-ব্জাংয়ের পূর্বে চারজন ভারতীয় ও তিনজন তিব্বতী সাধকের নাম কল্পনা করা হয়। এই হিসেবে অভয়াকরগুপ্তকে বুদ্ধ অমিতাভের চতুর্থ ভারতীয় অবতার রূপে তিব্বতী বৌদ্ধধর্মে মনে করা হয়।
নর্দান রকহুপার পেঙ্গুইন
নর্দান রকহুপার পেঙ্গুইন ("Eudyptes c. moseleyi") হল রকহুপার পেঙ্গুইনের উপজাতি। সাউদার্ন রকহুপার পেঙ্গুইন দের সাথে এদের কিছুটা পার্থক্য যে আছে সেটা বর্তমান গবেষণাতে প্রমাণিত হয়েছে।
২০০৯ সালের একটি গবেষণায় জানা গেছে যে নর্দান রকহুপার পেঙ্গুইনদের সংখ্যা ১৯৫০ থেকে ৯০% হ্রাস পেয়েছে। এই জন্যই নর্দান রকহুপার পেঙ্গুইনদের বর্তমানে বিপন্ন প্রজাতির মধ্যে ধরা হয়।
রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন। এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন।
৯৯% নর্দান রকহুপার পেঙ্গুইন গাফ দ্বীপপুঞ্জ এবং ত্রিস্তান দা কুনহা তে প্রজনন করে যা দক্ষিণ আটলান্টিক মহাসাগরের মধ্যে অবস্থিত।
ইস্টার্ন রকহুপার পেঙ্গুইন
ইস্টার্ন রকহুপার পেঙ্গুইন ("Eudyptes chrysocome filholi") যদিও এরা জিনগত ভাবে আলাদা কিন্তু তাও মাঝে মাঝে এদেরকে সাউদার্ন রকহুপার পেঙ্গুইনের উপজাতি বলে ধরা হয় বা গণ্য করা হয়।
রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন।
এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন।
"E. c. filholi" বা ইস্টার্ন রকহুপার পেঙ্গুইন প্রধানত প্রজনন করে প্রিন্স এডয়ার্ড দ্বীপপুঞ্জ, ক্রোজেট দ্বীপপুঞ্জ, কারাগুলেন দ্বীপপুঞ্জ, হার্ড দ্বীপপুঞ্জ, ম্যাকোয়ারি দ্বীপপুঞ্জ, ক্যাম্পবেল দ্বীপপুঞ্জ, অকল্যান্ড দ্বীপপুঞ্জ প্রভৃতি স্থানে। এছাড়াও অ্যান্টিপোড দ্বীপপুঞ্জতে এরা প্রজনন করে।
আকাশ বাংলা
আকাশ বাংলা হল একটি বাংলা টেলিভিশন স্টেশন। চ্যানেলটি কলকাতায় জি এন্টারটেইন্টমেন্ট এর অধিনে ১৯৯৯ সালে প্রতিষ্ঠিত হয়। এটির জনপ্রিয় অনুষ্ঠানের মধ্যে চলো যাই প্রতিদিন ভারতীয় সময় রাত ১১:৩০ মিনিটে প্রচারিত হয়।
চ্যানেলটি ২৪ ঘন্টার বাংলা বিনোদন চ্যানেল হিসেবে শুরু যাত্রা শুরে করে ধারাবাহিক নাটক প্রচার করে থাকে যেমন, "কুরুক্ষেত্র", "সানাই", "প্রবাহিনী", "দত্তা", ও "চরিত্রহীন" কিন্তু তাদের বিদ্যমান থাকা অনুষ্ঠান এবং ২০১২ সালের প্রথম দিকে থেকে ২৪ ঘন্টার বর্তমান অনুষ্ঠানমালা এবং সংবাদ চ্যানেলে তাদের ফরম্যাট পরিবর্তন করতে পারেনি।
জি বাংলা সিনেমা
জি বাংলা সিনেমা হল ভারতে একটি বাংলা ভাষার কেবল টিভি চ্যানেল যেটি ২০১২ সালের ২৩ সেপ্টেম্বর চালু করা হয়েছিল। চ্যানেলটি জি নেটওয়ার্ক এর ইসেল গ্রুপ এর অংশ হিসেবে প্রস্তুত করা হয়। এটি চব্বিশ ঘন্টার জন্য বাংলা সিনেমা সম্প্রচার করা হয়। এছাড়াও চ্যানেলটি (জি বাংলা ও জী সিনেমা) এর মধ্যে রূপান্তরিত যুগল চ্যানেল ছিল।
শনিবারে শুধুমাত্র প্রসেনজিত এর ছায়াছবি সম্প্রচার করা হয়ে থাকে। এটি হল ২৪ ঘন্টা সম্প্রচার করা প্রথম বাংলা ছায়াছবির চ্যানেল।
কালার্স বাংলা
কালারস বাংলা পূর্বতন নাম ইটিভি বাংলা একটি জনপ্রিয় ২৪ ঘন্টা বাংলা ভাষার টেলিভিশন চ্যানেল। চ্যানেলটি ভারতের হায়দ্রাবাদ এর রামোজী গ্রুপের মালিকানাধীন চ্যানেল ইটিভি নেটওয়ার্ক (ভারত) এর একটি অংশ। 
একটি সাধারণ বিনোদনমূলক চ্যানেল হিসেবে কালার্স বাংলা বিভিন্ন অনুষ্ঠানমালা-সহ সাংস্কৃতিক ঘটনা, পারিবারিক নাটক, সিনেমা,এবং রিয়েলিটি শো (বাস্তবিক অনুষ্ঠান), সম্প্রাচারিত হয়ে থাকে।
শুধু তোমারী জন্য
উরুজ মুমতাজ
উরুজ মুমতাজ () (জন্মঃ ১ অক্টোবর ১৯৮৫ করাচী) হলেন একজন পাকিস্তানী নারী ক্রিকেটার এবং অন্যতম সেরা অল-রাউন্ডার। তিনি (একজন অলরাউন্ডার হিসেবে) পাকিস্তান জাতীয় নারী ক্রিকেট দল এবং এশিয়া এলেভেন ক্রিকেট দলের হয়ে খেলেছেন। তিনি ১টি টেস্ট ম্যাচ, ৩৮টি ওয়ানডে ও ৯টি টুয়েন্টি২০ ম্যাচে অংশগ্রহণ করেছেন। সম্প্রতি তিনি ২০১০ সালের ১০ মে নিউজিল্যান্ড নারী দলের বিরুদ্ধে খেলেছেন। এছাড়াও তিনি জাতীয় দলের অধিনায়ক হিসেবে আইসিসি নারী বিশ্বকাপ ২০০৯ খেলেছেন।
গন্ধবেণা
গন্ধবেণা এর ই্ংরেজী নাম হচ্ছে Lemon grass অন্যান্য নামের মধ্যে Oil grass, West Indian lemon grass উল্লখযোগ্য বৈজ্ঞানিক নাম - Cymbopogon citratus এটি Poaceae (Grass family) পরিবারের একটি উদ্ভিদ । এর আদি নিবাস দক্ষিণ এশিয়া।
বিভিন্ন স্যুপ তৈরীতে এর ব্যবহার দেখা যায়।
জনশ্রুতি আছে আপনার বাড়ীর চারপাশে যদি গন্ধবেণা লাগাতে পারেন তাহলে আপনি মশার উপদ্রপ থেকে রক্ষা পাবেন।
য়োন-তান-র্গ্যা-ম্ত্শো (জোনাং)
য়োন-তান-র্গ্যা-ম্ত্শো () (১২৬০-১৩২৭) কালচক্র বিষয়ক একজন বিখ্যাত তিব্বতী বৌদ্ধ পন্ডিত ছিলেন।
য়োন-তান-র্গ্যা-ম্ত্শো ১২৬০ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। তিনি ম্দার () বৌদ্ধবিহারে অভিধর্ম পিটক বিষয়ে শিক্ষালাভ করেন। সা-স্ক্যা বৌদ্ধবিহারের তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () নামক সা-স্ক্যা ধর্মসম্প্রদায়ের পন্ডিতের শিষ্যত্ব গ্রহণ করে তাঁর নিকট হেবজ্র তন্ত্র, প্রমাণবার্ত্তিকা, অভিসময়ালঙ্কার ও বোধিচর্যাবতার সম্বন্ধে শিক্ষালাভ করেন। শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের জ্যৈষ্ঠ ভ্রাতা য়ে-শেস-রিন-ছেন তাঁকে কালচক্র তন্ত্র সম্বন্ধে শিক্ষাদান করেন এবং তাঁকে কুবলাই খানের রাজদরবারে নিয়ে যান। য়োন-তান-র্গ্যা-ম্ত্শো চার বছর পরে ফিরে এসে পুনরায় শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন।
এরপর গুরুর উপদেশে ১২৯০ খ্রিষ্টাব্দে তিনি জো-নাং বৌদ্ধবিহার যাত্রা করে ঐ বৌদ্ধবিহারের প্রধান লামা কুন-স্পাংস-থুগ্স-র্জে-ব্র্ত্সোন-গ্রুস নামক বিখ্যাত পন্ডিতের নিকট শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের মৃত্যু হলে তিনি তাঁর শিষ্য ও জো-নাং বৌদ্ধবিহারের পরবর্তী প্রধান লামা ব্যাং-সেম্স-র্গ্যাল-বা-য়ে-শেসের নিকট শিক্ষালাভ করেন এবং ১৩১৯ খ্রিষ্টাব্দে ঐ বৌদ্ধবিহারের প্রধান লামা নির্বাচিত হয়ে সাত বছর ঐ পদে থাকেন। ১৩২৬ খ্রিষ্টাব্দে তিনি তাঁর শিষ্য দোল-পো-পা-শেস-রাব-র্গ্যাল-ম্ত্শানকে ঐ বৌদ্ধবিহারের পরবর্তী প্রধান লামা নির্বাচন করেন।
য়ে-শেস-রিন-ছেন
য়ে-শেস-রিন-ছেন () (১২৪৮-১২৯৪) কালচক্র বিষয়ক একজন বিখ্যাত তিব্বতী বৌদ্ধ পন্ডিত ছিলেন। কালচক্র বিষয়ক তাঁর অগাধ পান্ডিত্যের জন্য তিনি দুস-'খোর-বা () নামক উপাধি লাভ করেন।
য়ে-শেস-রিন-ছেন ১২৪৮ খ্রিষ্টাব্দে মধ্য তিব্বতে জন্মগ্রহণ করেন। তাঁর পিতার নাম ছিল ফ্যুগ-পো-র্জে-ব্ত্সুন-স্ক্যাব্স ()। ১২৭৫ খ্রিষ্টাব্দে তিনি 'গ্রো-ম্গোন-ছোস-র্গ্যাল-'ফাগ্স-পা নামক বিখ্যাত তিব্বতী বৌদ্ধ পন্ডিতের সঙ্গে ইউয়ান মঙ্গোলনেতা কুবলাই খানের রাজসভায় যাত্রা করেন এবং দীর্ঘদিন ধর্মীয় উপদেষ্টা হিসেবে ঐ রাজসভায় অধিষ্ঠিত থাকেন। ১২৮৬ খ্রিষ্টাব্দে তাঁকে সমগ্র ইউয়ান সাম্রাজ্যের ধর্মশিক্ষক বা দিশি (帝師) হিসেবে নিযুক্ত করা হয়। তাঁর উল্লেখযোগ্য দুইজন শিষ্য ছিলেন কুন-স্পাংস-থুগ্স-র্জে-ব্র্ত্সোন-গ্রুস এবং ব্যাং-সেম্স-র্গ্যাল-বা-য়ে-শেস নামক জো-নাং বৌদ্ধবিহারের দুইজন প্রধান লামা।
কুন-স্পাংস-থুগ্স-র্জে-ব্র্ত্সোন-গ্রুস
কুন-স্পাংস-থুগ্স-র্জে-ব্র্ত্সোন-গ্রুস () (১২৪৩-১৩১৩) কালচক্র বিষয়ক একজন বিখ্যাত তিব্বতী বৌদ্ধ পন্ডিত ছিলেন।
কুন-স্পাংস-থুগ্স-র্জে-ব্র্ত্সোন-গ্রুস ১২৪৩ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। র্ক্যাং-'দুর () বৌদ্ধবিহারের শিক্ষাকালীন তিনি কালচক্র তন্ত্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। এরপর ম্খা'-স্প্যোদ-ব্দে-ল্দান () নামক স্থানে অবস্থিত বিহারে তিনি কালচক্র বিষয়ক গ্রন্থ রচনা করেন। স্ক্যিদ-ফুগ-ব্দে-ল্দান () নামক স্থানে অবস্থিত বিহারে তিনি মার্গফল সম্বন্ধীয় একটি গ্রন্থ রচনা করেন। ১২৯৪ খ্রিষ্টাব্দে তিনি জো-নাং বৌদ্ধবিহার প্রতিষ্ঠা করেন ও এই বিহারের প্রধান লামা হিসেবে অধিষ্ঠিত হন। তিনি তাঁর শিষ্য ব্যাং-সেম্স-র্গ্যাল-বা-য়ে-শেসকে এই বিহারের পরবর্তী প্রধান লামা হিসেবে নির্বাচন করেন।
ব্যাং-সেম্স-র্গ্যাল-বা-য়ে-শেস
ব্যাং-সেম্স-র্গ্যাল-বা-য়ে-শেস () (১২৪৭-১৩২০) কালচক্র বিষয়ক একজন বিখ্যাত তিব্বতী বৌদ্ধ পন্ডিত ছিলেন।
ব্যাং-সেম্স-র্গ্যাল-বা-য়ে-শেস ১২৪৭ খ্রিষ্টাব্দে তিব্বতের ম্দো-খাম্স () জন্মগ্রহণ করেন। তিনি কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। এরপর তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () ও তাঁর জ্যৈষ্ঠ ভ্রাতা য়ে-শেস-রিন-ছেন নামক দুইজন সা-স্ক্যা ধর্মসম্প্রদায়ের পন্ডিতের নিকট এবং জো-নাং বৌদ্ধবিহারের প্রতিষ্ঠাতা কুন-স্পাংস-থুগ্স-র্জে-ব্র্ত্সোন-গ্রুসের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের আদেশে তিনি ব্দে-ছেন () বৌদ্ধবিহার স্থাপন করেন। ১৩১৩ খ্রিষ্টাব্দে কুন-স্পাংস-থুগ্স-র্জে-ব্র্ত্সোন-গ্রুস তাঁকে জো-নাং বৌদ্ধবিহারের পরবর্তী প্রধান লামা নির্বাচন করেন। ১৩১৯ খ্রিষ্টাব্দে ব্যাং-সেম্স-র্গ্যাল-বা-য়ে-শেস ঐ বৌদ্ধবিহারের পরবর্তী প্রধান লামা হিসেবে য়োন-তান-র্গ্যা-ম্ত্শোকে নির্বাচন করেন।
সাফিল মিয়া
শহীদ সাফিল মিয়া (জন্ম: অজানা - মৃত্যু: ১ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
শহীদ সাফিল মিয়ার বাড়ি ব্রাহ্মণবাড়িয়া জেলার আখাউড়া উপজেলার উত্তর ইউনিয়নের রাজাপুর গ্রামে। এই গ্রাম ভারত সীমান্ত-সংলগ্ন। তাঁর বাবার নাম আলতাব আলী এবং মায়ের নাম সুফিয়া খাতুন। তাঁর স্ত্রীর নাম মনোয়ারা বেগম।
মুক্তিযুদ্ধ শুরু হওয়ার কিছুদিন আগে বিয়ে করেন সাফিল মিয়া। বাড়িতে কৃষিকাজ করতেন। যুদ্ধ শুরু হলে মা-বাবা, ভাইবোন ও নবপরিণীতাকে রেখে যোগ দেন প্রতিরোধযুদ্ধে। পরে ভারতে গিয়ে অস্ত্র চালানোর প্রশিক্ষণ নেন। প্রথমদিকে কিছুদিন ২ নম্বর সেক্টরের অধীন সীমান্ত এলাকায় গেরিলাযুদ্ধ করেন। এরপর নিয়মিত মুক্তিবাহিনীর পুনর্গঠিত নবম ইস্ট বেঙ্গল রেজিমেন্টে তাঁকে অন্তর্ভুক্ত করা হয়।
ব্রাহ্মণবাড়িয়া জেলার কসবা থানার অন্তর্গত সালদা নদী। ১৯৭১ সালে সালদা রেলস্টেশন ছিল গুরুত্বপূর্ণ এক স্থান। সালদা স্টেশন পাকিস্তানি সেনারা নিয়ন্ত্রণ করত। ওই স্টেশনের পাশের নয়নপুরে ছিল পাকিস্তান সেনাবাহিনীর গুরুত্বপূর্ণ একটি ঘাঁটি। সেখানে পাঞ্জাব রেজিমেন্টের একটি দল, অদূরে কুটি ও কসবা এলাকায় ছিল পাকিস্তান সেনাবাহিনীর ৩৩ বালুচ রেজিমেন্ট। সেপ্টেম্বর মাসের শেষ দিন মুক্তিবাহিনীর কয়েকটি দল একযোগে নয়নপুর, সালদা রেলস্টেশন, কসবা, কুটিসহ বিভিন্ন স্থান আক্রমণ করে। মুক্তিবাহিনীর একটি দলের নেতৃত্বে ছিলেন সালেক চৌধুরী। এই দলে ছিলেন সাফিল মিয়া। তাঁরা সালদা নদী অতিক্রম করে সালদা রেলস্টেশনের পশ্চিমে একটি গোডাউন-সংলগ্ন স্থানে অবস্থান নিয়ে আক্রমণ শুরু করেন। পাকিস্তানি সেনারাও আক্রমণের জন্য প্রস্তুত ছিল। তারা তীব্রভাবে সাফিল মিয়াদের দলের ওপর পাল্টা আক্রমণ চালায়। মুক্তিযোদ্ধারা সাহসিকতার সঙ্গে যুদ্ধ করেও তেমন সুবিধা করতে পারছিলেন না। অন্যদিকে, নয়নপুরে অবস্থানরত পাকিস্তানি সেনারা মুক্তিবাহিনীর অপর দলের প্রচণ্ড আক্রমণে ব্যাপক ক্ষয়ক্ষতির শিকার হয়। এরপর তারা পিছু হটে সালদা রেলস্টেশনের মূল ঘাঁটিতে অবস্থান নেয়। এতে সালদা রেলস্টেশনের পাকিস্তানি প্রতিরক্ষাশক্তি আরও বেড়ে যায়। নয়নপুর থেকে আসা পাকিস্তানি সেনারা মূল দলের সঙ্গে একত্র হয়ে সাফিল মিয়াদের দলের ওপর প্রচণ্ড গতিতে ঝাঁপিয়ে পড়ে। সেখানে তীব্র যুদ্ধ চলতে থাকে। ১ অক্টোবর সকাল নয়টার দিকে সাফিল মিয়াদের দলের গোলা শেষ হয়ে যায়। তখন তাঁরা চরম বিপদে পড়েন। ক্রমে মুক্তিবাহিনীর ক্ষয়ক্ষতি বাড়তে থাকে। এক স্থানে সাফিল মিয়াসহ কয়েকজন অবস্থান নিয়ে বীরত্বের সঙ্গে পাকিস্তানি সেনাদের মোকাবিলা করছিলেন। সাফিল মিয়ার অসাধারণ বীরত্ব ও রণকৌশলে মুক্তিবাহিনী চরম বিপর্যয় থেকে রক্ষা পায়। একপর্যায়ে এক দল পাকিস্তানি সেনা তাঁদের প্রায় ঘেরাও করে ফেলে। পাকিস্তানি সেনাদের প্রচণ্ড গুলিবৃষ্টিতে তাঁরা কেউ মাথা তুলতে পারছিলেন না। এমন সময় গুলি এসে লাগে সাফিল মিয়াসহ কয়েকজনের শরীরে। সাফিল মিয়া বুক ও হাতে গুলিবিদ্ধ হন। মাটিতে লুটিয়ে পড়েন তিনি। কিছুক্ষণের মধ্যেই নিভে যায় তাঁর জীবনপ্রদীপ। সেদিন শেষ পর্যন্ত মুক্তিবাহিনী সালদা রেলস্টেশন দখল করতে ব্যর্থ হয়। পরে মুক্তিযোদ্ধারা পাশের মন্দভাগ এলাকায় পশ্চাদপসরণ করেন। এদিন যুদ্ধে সাফিল মিয়াসহ আরও কয়েকজন মুক্তিযোদ্ধা শহীদ ও অনেকে আহত হন। সহযোদ্ধারা শহীদ মুক্তিযোদ্ধাদের সমাহিত করেন বাংলাদেশের মাটিতেই, কসবার কুল্লাপাথরে। যুদ্ধে পাকিস্তান সেনাবাহিনীরও ব্যাপক ক্ষয়ক্ষতি হয়।
র্বা-লো-ত্সা-বা-র্দো-র্জে-গ্রাগ্স
র্বা-লো-ত্সা-বা-র্দো-র্জে-গ্রাগ্স () (১০১৬-?১১২৮) তিব্বতের বজ্রকীলয় সাধনপদ্ধতির একজন বৌদ্ধসাধক ছিলেন। তিনি প্রায় তেরোজন তিব্বতী বৌদ্ধ পন্ডিতকে হত্যা করেছিলেন।
র্বা-লো-ত্সা-বা-র্দো-র্জে-গ্রাগ্স ১০১৬ খ্রিষ্টাব্দে তিব্বতের স্নাং-য়ুল () নামক স্থানে জন্মগ্রহণ করেন। তাঁর পিতার নাম ছিল র্বা-স্তোন-দ্কোন-ম্ছোগ-র্দো-র্জে () এবং মাতার নাম ছিল র্দো-র্জে-দ্পাল-'দ্জোম ()। তাঁর পিতা র্ন্যিং-মা ধর্মসম্প্রদায়ের হেরুকা ও বজ্রকীলয় সাধনপদ্ধতির ধারক ছিলেন, যা তিনি তাঁর পুত্রকে দান করেন। র্বা-লো-ত্সা-বা-র্দো-র্জে-গ্রাগ্স ১০৭৬ খ্রিষ্টাব্দে গুজ রাজ্যে অনুষ্ঠিত ধর্ম মহাসম্মেলনে যোগ দেন। এরপর তিনি গ্ন্যান-লো-ত্সা-বা-দার-মা-গ্রাগ্স () এবং র্ঙ্গোগ-লো-ত্সা-বা-ল্দান-শেস-রাব নামক দুইজন তিব্বতী অনুবাদকের সাথে ভারত যাত্রা করেন। ভারতে তিনি ভারো ছাকদুম নামক এক পন্ডিতের নিকট বজ্রভৈরব ও বজ্রবরাহী সাধন পদ্ধতি এবং মহাকরুণা নামক এক পন্ডিতের নিকট চক্রসম্বর ও নমসঙ্গীতি সমবন্ধে শিক্ষালাভ করেন।
এরপর তিনি তিব্বতে ফিরে এসে বিভিন্ন সম্পত্তিগত ঝামেলা এবং বিভিন্ন বৌদ্ধগুরুদের সঙ্গে বিবাদে জড়িয়ে পড়েন। এই রকম এক বিবাদে তিনি লাং-লাব-ব্যাং-ছুব-র্দো-র্জে () নামক এক বজ্রকীলয় পদ্ধতির সাধককে হত্যা করেন। তিনি তেরোজন বৌদ্ধ সন্ন্যাসীকে হত্যা করেছিলেন বলে মনে করা হয়। এদের মধ্যে চক্রসম্বর সম্বরোদয় তন্ত্র গ্রন্থের অনুবাদক র্গ্যুস-স্মোন-লাম-গ্রাগ্স-পা (), গুহ্যসমাজ গ্রন্থের অনুবাদক 'গোস-লো-ত্সা-বা-খুগ-পা-ল্হাস-ব্র্ত্সেস () এবং মার-পা-ছোস-ক্যি-ব্লো-গ্রোসের পুত্র দার-মা-ম্দো-স্দে () ছিলেন অন্যতম।
কার্টুন নেটওয়ার্ক
কার্টুন নেটওয়ার্ক (সিএন) হল একটি আমেরিকান শিশুতোষ ক্যাবল ও স্যাটেলাইট টেলিভিশন চ্যানেল যেটি টাইম ওয়ার্নার এর টার্নার ব্রডকাস্টিং সিস্টেম বিভাগের মালিকানাধীন। চ্যানেলটি প্রধানত প্রাণবন্ত অনুষ্ঠানমালা, এ্যাকশনধর্মী সাময়িক কমেডি এবং কিছু সরাসরি অনুষ্ঠানমালার অন্তর্ভুক্ত থাকে। চ্যানেলটি ১৯৯২ সালের ১লা অক্টোবর চালু করা হয়েছিল।
এটি মূলত শিশুদের উদ্দেশ্য করে এবং ৭-১৫ বছর বয়সের মধ্যে থেকে (তের হইতে উনিশ বয়সী বালক/বালিকাদের) বিনোদনমূলক চ্যানেল হিসেবে তৈরী করা হয়। নির্বাচিত অনুষ্ঠানমালার জন্য একটি স্প্যানিশ ভাষার অডিও ট্র্যাক স্যাপ এর মাধ্যমে ব্যবহারযোগ্য; কিছু ক্যাবল এবং উপগ্রহ কোম্পানি এটিকে স্প্যানিশ ফিডে থেকে পৃথক চ্যানেল হিসেবে করার জন্য অফার দেন।
২০১৩ সালের আগস্ট এর হিসাব অনুয়ায়ী, কার্টুন নেটওয়ার্ক মার্কিন যুক্তরাষ্ট্রের প্রায় ৯৮,৬৭১,০০০ পরিবারের টেলিভিশন (টেলিভিশনের সঙ্গে পরিবারের ৮৬.৪%) দেখে থাকেন।
জি টিভি
জি টিভি হল একটি ভারতীয় ক্যাবল ও স্যাটেলাইট টেলিভিশন চ্যানেল যেটি জি ইন্টারটেইন্টমেন্ট এর উদ্যোগে ভারতের মুম্বাই ভিত্তিক একটি মিডিয়া এবং বিনোদন কোম্পানির মালিকানাধীন এবং পরিচালিত। এটি প্রাথমিকভাবে হিন্দি ভাষা ও ভারতের অন্যান্য আঞ্চলিক ভাষায় অনুষ্ঠানমালা প্রচারিত হয়। চ্যানেলটি দক্ষিণ পূর্ব এশিয়া, ইউরোপ, মধ্যপ্রাচ্য, আফ্রিকা, অস্ট্রালেশিয়া ও উত্তর আমেরিকাসহ বিশ্বের বিভিন্ন দেশে দেখা হয়। ইসেল গ্রুপের একটি অংশ হিসেবে এটি ভারতের প্রথম হিন্দি ভাষার ক্যাবল চ্যানেল হিসেবে ১৯৯২ সালের ২ অক্টোবর তারিখে সম্প্রচার শুরু করেছিল।
জি টিভি সুভাষ চন্দ্র কর্তৃক প্রতিষ্ঠিত করা হয়েছিল এবং দেশের প্রথম হিন্দি স্যাটেলাইট চ্যানেল হিসেবে ১ অক্টোবর ১৯৯২ সালে ভারতে চালু করা হয়েছিল। জি এর পূর্বে স্টার টিভি সঙ্গে একটি অংশীদারিত্বমুলত সম্পর্ক ছিল। যাহোক একসময়ে স্টার টিভি জি টিভি এর সঙ্গে তাদের অংশীদারিত্বের সম্পর্ক শেষ করে যখন রুপার্ট মার্ডক এর নিউজ কর্পোরেশনের স্টার টিভি প্রতিষ্ঠা করেন। জি টিভি ১৯৯৫ সালের মার্চে ইউকে প্রথম চালু করা হয়েছিল, যার পরিপ্রিক্ষিতে এশিয়ান টিভি হিসেবে যুক্তরাজ্য এবং ইউরোপে চালু করা প্রথম চ্যানেল হিসেবে মর্যাদা লাভ করে।
সনি এন্টারটেইনমেন্ট টেলিভিশন
সনি এন্টারটেনমেন্ট টেলিভিশন অথবা সংক্ষেপে সেট হল ভারতে হিন্দি ভাষার ভিত্তি করে সাধারণ বিনোদনমূলক টেলিভিশন চ্যানেল। এটি ১৯৯৫ সালের অক্টোবরে তারিখে চালু করা হয়েছিল এবং মাল্টি স্ক্রিন মিডিয়া প্রাঃ মালিকানাধীন (এমএসএম পূর্বের সেট ইন্ডিয়া প্রাইভেট লিমিটেড) যেটি সনি পিকচার ইন্টারটেইন্টমেন্টের একটি পরিপুরক হিসেবে পরিচিত ছিল। নেটওয়ার্কটির জনপ্রিয় অনুষ্ঠানগুলোর মধ্যে রয়েছে "সি.আই.ডি." এবং "কৌন বনেগা ক্রোড়পতি" তুমুল জনপ্রিয় অনুষ্ঠান।
সাম্প্রতি সময়ে সেট বাজারে অন্যান্য চ্যানেলের সাথে বিশেষ করে স্টার প্লাস, জি টিভি এবং কালারস এর সাথে শক্ত প্রতিযোগিতার সম্মুখীন হচ্ছে।
গড় হিসাবে প্রাইমটাইম টিভিআর অনুয়ায়ী জি টিভি ও স্টার প্লাস চ্যানেলের দুটি শো ছিল, যখন সনি এন্টারটেনমেন্ট টেলিভিশন ২০১১ সালের সেরা দশটি অ-কথাসাহিত্য অনুষ্ঠানের মধ্যে ৩টি শো ছিল।
"দ‍্য কাপিল শর্মা শো"
"ইন্ডিয়ান আইডল"
চিনস্ট্র্যাপ পেঙ্গুইন
চিনস্ট্র্যাপ পেঙ্গুইন ("Pygoscelis antarctica") হল একধরনের পেঙ্গুইন যাদের দেখতে পাওয়া যায় সাউথ স্যান্ডউইচ দ্বীপপুঞ্জ, অ্যান্টার্কটিকা, সাউথ ওর্কনিস দ্বীপপুঞ্জ, সাউথ সেথল্যান্ড, সাউথ জর্জিয়া, বৌভেট দ্বীপপুঞ্জ, ব্যালিনি দ্বীপপুঞ্জ প্রভৃতি দ্বীপপুঞ্জতে। তাদের মাথার নীচের দিকে সরু কালো রঙের ব্যান্ডের মতন দাগ থাকে বলে এদের নাম এরম দেওয়া হয়েছে এবং এই কালো দাগের জন্য এদেরকে দেখে মনে হয় যেন এরা মাথায় হেলমেট পড়ে আছে। আর এই রকমের রঙের জন্যই এদেরকে অন্যান্য পেঙ্গুইনদের থেকে খুব সহজেই চেনা যায়। এদের অন্যান্য নামগুলো হল "রিংড পেঙ্গুইন", "বিয়ার্ডেড পেঙ্গুইন", "স্টোনক্র্যাকার পেঙ্গুইন" ইত্যাদি।
চিনস্ট্র্যাপ পেঙ্গুইন ৬৮ সেমি (২৭ ইঞ্চি) পর্যন্ত বাড়তে পারে এবং এদের ওজন হয় ৬ কেজি (১৩.২ পাউন্ড)। যদিও কিছু কিছু সময় তাদের ওজন ৩ কেজি (৬.৬ পাউন্ড) হয়ে যেতে পারে, এই ঘটনা ঘটে প্রধানত প্রজনন চক্রের জন্য। পুরষরা মহিলাদের থেকে আকারে বড় এবং ওজনেও বেশি হয়।
প্রাপ্তবয়স্ক চিনস্ট্র্যাপ পেঙ্গুইনদের ফ্লিপার হয় কালো রঙের এবং এদের ভিতরের দিকে এবং ধারের দিকে সাদা দাগ থাকে। চোখের পিছন পর্যন্ত সাদা রঙের হয় চিনস্ট্র্যাপ পেঙ্গুইনদের এবং তা পিছনের দিকে লালচে বাদামি রঙের হয়ে যায়। এদের গাল এবং গলা দুটোই হয় সাদা রঙের এবং এদের ঠোঁট হয় কালো। এদের পা খুব শক্তিশালী হয় এবং লিপ্তপদাঙ্গুলিযুক্ত পা হয় গোলাপী রঙের। এদের পাখনার কালো এবং সাদা রঙের মিশ্রণ এদের জলের মধ্যে শিকারীদের থেকে ছদ্মবেশ বজায় রাখতে সাহায্য করে। যখন ওপর থেকে দেখা হয় তখন এদের কালো পিঠটা জলের মধ্যে মিলে যায়, এবং যখন নীচ থেকে দেখা হয় তখন এদের বুকের দিকটা সাদা রঙের হয় বলে ওপরের সুর্যাস্তের সাথে মিশে যায় বলে এদেরকে বোঝা যায় না। এরম ভাবেই এরা শিকারীদের হাত থেকে নিজেদের বাচিয়ে রাখার চেস্টা করে।
এরা প্রধানত মাছ, চিংড়ি ইত্যাদি খেয়ে বেঁচে থাকে। তারা জলে ৮০ কিলোমিটার (৫০ মাইল) পর্যন্ত সাঁতার কেটে শিকার ধরতে যায়। চিনস্ট্র্যাপ পেঙ্গুইনরা বরফ জলের মধ্যে সাঁতার কাটতে পারে কারণ এদের পাখনাগুলো খুব সংযুক্ত যা একটি জলরোধী কোট হিসেবে ব্যবহৃত হয়। এদের শরীরের মোটা চর্বি নিরোধক প্রদান করে এবং ফ্লিপার ও পায়ে রক্ত ধমনী গুলো তাপ সংরক্ষণের জন্য ব্যবহৃত হয়।
তারা ব্যারেন দ্বীপপুঞ্জতে বসবাস করে এবং শীতকালে হিমশৈলের ওপরে এরা সমবেত হয়। এছড়াও আন্ট্রাকটিক পেনিনসুলাতে এদের বসবাস করে। এদের প্রধান শিকারি হল চিতাবাঘ শীল। ১৬ মিলিয়ন চিনস্ট্র্যাপ পেঙ্গুইনদের আয়ু প্রধানত ১৫-২৩ বছর।
চিনস্ট্র্যাপ পেঙ্গুইনরা পেঙ্গুইন প্রজাতির মধ্যে সবথেকে আক্রমণাত্মক প্রজাতি বলে মনে করা হয়।
চিনস্ট্র্যাপ পেঙ্গুইনদের প্রধান শিকারি হল চিতাবাঘ শীল। এদের বাচ্চারা বা ডিম সিথবিল, ব্রাউন স্কুয়া ইত্যাদি পাখিদের দ্বারা শিকার হতে পারে। এছাড়াও সি লায়ন হল এদের আকেটি প্রধান শিকারী।
স্থলভাগে এরা গোলাকার বাসা বাঁধে পাথর দিয়ে। এবং তারা দুটো ডিম পারে। এই ডিম মহিলা এবং পুরুষ দুজনেই তা দেয় ৬ দিন করে। ৩৭ দিন পরে ডিম ফেটে বাচ্চা হয়। এদের পিঠ হয় লোমশ ধূসর রঙের এবং নীচের অংশ হয় সাদা রঙের। ২০-৩০ দিন বাচ্চারা বাসায় থাকে বড়দের দলে যোগ দেবার আগে। ৫০-৬০ দিন পরে তারা এই পাখনা ছেড়ে প্রাপ্তবয়স্কদের পাখনা পায় এবং তারপরই এরা সমুদ্রে যায়।
ইউনাইটেড কমিউনিকেশন সার্ভিস
ইউনাইটেড কেবল অপারেটর সার্ভিস লিমিটেড(ইউ.সি.এস.) হল বাংলাদেশের সবচেয়ে বড় কেবল অপারেটর| প্রকৃতপক্ষে এটি হল কেবল অপারেটরদের একটি সম্মিলিত প্রতিষ্ঠান| এর প্রধান এলাকা হল ঢাকার মেট্রোপলিটন এলাকা| এইসিএস এর রয়েছে ঢাকা শহরের সবচেয়ে বড় অপটিকাল ফাইবার ব্যাকবোন যা সুদীর্ঘ ৪০০ কিমি জুড়ে ফাইবার অপটিক কেবল দ্বারা সুসজ্জিত এবং কয়েক ডজন কেবল টেলিভিশন অপারেটর এর সাথে সংযুক্ত রয়েছে| উপরন্তু, অনেক শীর্ষস্থানীয় ইন্টারনেট সার্ভিস সরবরাহকারী তাদের তাঁদের পোস্ট অফিস প্রোটোকল আন্তঃসংযুক্ত করতে ইউ.সি.এস.-এর ফাইবার ব্যাকবোন ব্যবহার করছে| ইউ.সি.এস. দাবি করে, ঢাকার ৫৫ শতাংশ কেবল টিভি মার্কেট শেয়ার তাঁদের আওতায় রয়েছে|ইউসিএস বর্তমানে ৮২টি চ্যানেল প্রদান করছে যার মধ্যে বিনামূল্যে ও সাবস্ক্রিপশন উভয় রকমের টিভি চ্যানেল রয়েছে| ইউ.সি.এস. বর্তমানে শুধু অ্যানালগ ফরমেটে চ্যানেল প্রদান করছে|
ইলডেফনস সিরদা
ইলডেফনস সিরদা ই সুনিয়ের () (সেনটেলস, ২৩শে ডিসেম্বর ১৮১৫ - কালডাস দ্য বেসায়া, ২১শে আগস্ট ১৮৭৬) একজন প্রগতিবাদী কাতালান স্প্যানিশ গ্রামীণ পরিকল্পনাকারী ছিলেন। তিনি ঊনবিংশ শতকের বার্সেলোনার "প্রসারণ" এর পরিকল্পনা করেন যা "এইক্সাম্পল" নামে পরিচিত।
রবার্ট ওয়েন্ডেল লাকি
রবার্ট ওয়েন্ডেল লাকি একজন তড়িৎ প্রকৌশলী, উদ্ভাবক এবং গবেষনা ব্যবস্থাপক, যিনি বেল ল্যাব্‌স এবং টেলকর্ডিয়া টেকনোলজিস এ কাজ করেছেন। তিনি ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো এবং ন্যাশনাল অ্যাকাডেমি অব ইঞ্জিনিয়ারিং এর একজন সদস্য।
লাকি ১৯৩৬ সালের ৯ জানুয়ারি পেন্সিলভেনিয়ার পিটসবার্গে জন্মগ্রহণ করেন। তিনি পারডু বিশ্ববিদ্যালয় থেকে তড়িৎ প্রকৌশলে ১৯৫৭ সালে বিএস, ১৯৫৯ সালে এমএস এবং ১৯৬১ সালে পিএইচডি ডিগ্রি লাভ করেন। তিনি ১৯৬১ সালে বেল ল্যাব্‌স এ যোগদান করেন।
চ্যাথাম পেঙ্গুইন
চ্যাথাম পেঙ্গুইন ("Eudyptes chathamensis") হল পেঙ্গুইন পাখিদের একটি প্রজাতি যেটা এখন বিলুপ্ত হয়ে গেছে। এই ঘটনাটি জানা গেছে শুধুমাত্র জীবাশ্ম থেকে এবং হাড় থেকে। এদের একটি পাখিকে ঊনবিংশ শতাব্দীর কিছু সময় প্রধানত ১৮৬৭ থেকে ১৮৭২ পর্যন্ত বন্দী রাখা হয়। এরা অন্যান্য পেঙ্গুইনদের থেকে অনেক রুগ্ন ছিল এবং এদের আকারও অনেক ছোটো ছিল।
বড়নখা
বড়নখা বা ছোটপানা (), (বৈজ্ঞানিক নাম: "Monochoria hastata") একটি Pickerel weed পরিবারের একটি উদ্ভিদ। এটি জলজ আগাছা জাতীয় উদ্ভিদ। বাংলার গ্রামেগঞ্জে হাওড় বিলের পাড়ে একে দেখা যায়। একটি আন্তর্জাতিক গবেষণাপত্রে এই ফুলকে বিপদাপন্ন হিসেবে শনাক্ত করা হয়েছে। বড়নখা মূলত বায়বীয় কাণ্ডের জলজ বীরুৎ শ্রেণীর উদ্ভিদ। ধান ক্ষেতের মধ্যেও মাঝে মাঝে পাওয়া যায়। ৫০ সেমি থেকে ১৫০ সেমি পর্যন্ত বড় হয়। এটি বর্ষজীবী। এটির পাতা সব্জী হিসাবে খাওয়া যায়। এদের পাতা বর্শাকৃতির এবং তা থেকেই ইংরেজি নামটি এসেছে বলে মনে করা হয়।
এটির ঔষধি গুনাগুণ রয়েছে, শিকড় পেটের সমস্যা ও যকৃতের সমস্যায় ব্যবহার করা হয়। চুলকানি (scabies) জন্য এটার ব্যবহার রয়েছে। দাঁতের ব্যথায় শিকড়ের রস এবং হাঁপানি রোগে কাণ্ডের ছাল বেশ ফলদায়ক।
স্টার উৎসব
স্টার উৎসব (বংলা অনুবাদ অনুসারে "উদযাপন") হল ভারতের মুম্বাই ভিত্তিক একটি ফ্রি টু এয়ার বা বিনামুল্য সাধারণ বিনোদনমূলক চ্যানেল। এটির অনুষ্ঠানমালা স্টার প্লাস ও স্টার ওয়ান (এখন লাইফ ওকে) উভয়ের টেলিভিশন ধারাবাহিক পুনরায় চ্যানেলটিতে প্রচার করা হয়ে থাকে। চ্যানেলটি স্টার টিভি এবং ফক্স ইন্টারন্যাশনাল চ্যানেল ২১ সেঞ্চুরি ফক্স এর সম্পুরক মালিকাধীন এর দায়িত্বে রয়েছেন।
স্টার উৎসব চ্যানেলটি ভারতে সম্পূণ বিনামূল্য বিভিন্ন ডিটিএইচ সেবার মাধ্যমে পাওয়া যায়।
কবিতা (দ্ব্যর্থতা নিরসন)
কবিতা সাহিত্যের একটি প্রধান শাখা।
কবিতা আরও নির্দেশ করতে পারে:
ইউটিভি এ্যাকশন
ইউটিভি এ্যাকশন (পূর্বে হিসাবে পরিচিত "ইউটিভি বিন্দাস মুভিজ"), একটি ভারতীয় ছায়াছবির চ্যানেল যাতে হলিউড এ্যাকশনধর্মী সিনেমা হিন্দি ভাষায় রুপান্তরিত করে প্রচার করা হয়। এছাড়াও ভারতীয় অন্যান্য ভাষার জনপ্রিয় ছায়াছবি গুলোও মাঝে মধ্যে হিন্দি ভাষায় ডাব করে প্রচার করা হয়। বিশেষ করে দক্ষিণ ভারতীয় (তামিল) এ্যাকশনধর্মী ছবি। চ্যানেলটি ভারতের মুম্বাইয়ের মহারাষ্ট্র ভিত্তিক "বিন্দস ব্র্যান্ড" গ্রুপ এর একটি অবদান।
তাথৈ দেব
তাথৈ দেব (জন্মনাম শারন্য দেব; জন্ম ১১ অক্টোবর ১৯৯৭) একজন বাঙালী অভিনেত্রী, নৃত্যশিল্পী এবং টেলিভিশন উপস্থাপক। তিনি বাংলা চলচ্চিত্রের অন্যতম শিশু অভিনেত্রী।
তাথৈ পশ্চিমবঙ্গের কলকাতায় স্বর্গীয় লালা বিশ্বজীৎ এবং যমুনা দেবের পরিবারে জন্মগ্রহণ করেন। তিনি খুব অল্প বয়সে তার পিতাকে হারান, তিনি তার মার সাথে থাকেন। তার দুই বড় ভাই বিশ্বরুপ এবং বিশ্বরাজ। তিনি ন্যাশনাল জেমস সেকেন্ডারী স্কুলে অধ্যয়নরত।
তাথৈ দেব তার কর্মজীবন শুরু করেন ভারতীয় বাংলা চ্যানেল জি বাংলায় প্রচারিত ছোটদের নৃত্য প্রতিযোগিতার অনুষ্ঠান ডান্স বাংলা ডান্স জুনিয়র এ অরিত্রর সাথে উপস্থাপনার মাধ্যমে। বর্ষীয়ান বাংলা অভিনেতা মিঠুন চক্রবর্তী এই অনুষ্ঠানের বিচারক ছিলেন, যার দুইটি অধিবেশন প্রচারিত হয়। তিনি এই অনুষ্ঠানে উপস্থাপনা জন্য বাংলা টেলিভিশনের সর্বোচ্চ পুরস্কার টেলসম্যান পুরস্কার (Telesamman Award) তাথৈ, অরিত্র এবং মিঠুন চক্রবর্তী জানায় যে তারা "ধুম ধামাকা" নামের আরেকটি নৃত্য প্রতিযোগিতার অনুষ্ঠান পরিবেশন করতে যাচ্ছেন, যে অনুষ্ঠানে ছোট এবং বড় উভয়ই প্রতিযোগী থাকবে।
তিনি আট বছর বয়সে নৃত্যের জন্য সানজুকা পানিগ্রাহী পুরস্কার জিতেন এবং তিনি বিস্ময়কর শিশু বিনোদন দাতা পুরস্কার পোগো অ্যামাজিং কিডস অ্যাওয়ার্ড (PAKA) ও জিতেন ২০০৮ সালে। তিনি বলিউড অভিনেত্রী দীপিকা পাড়ুকোনের কাছ থেকে পুরস্কার গ্রহণ করেন।
এছাড়া তিনি বহু টেলিফিল্মেও অভিনয় করেন। রিঙ্গো পরিচালিত নীল রাজার দেশে টেলিফিল্মে তিনি প্রধান অভিনেত্রী ছিলেন। দোনা গঙ্গোপাধ্যায় (ওড়িশি নৃত্যশিল্পী এবং সাবেক ভারতীয় ক্রিকেট দলের প্রধান সৌরভ গঙ্গোপাধ্যায়’র স্ত্রী) তার নৃত্য প্রশিক্ষক।
তাথৈ ঋতুপর্ণ ঘোষের জাতীয় পুরস্কার বিজয়ী "সব চরিত্র কাল্পনিক" চলচ্চিত্রেও অভিনয় করেন। যেখানে তিনি রাধিকা (বিপাশা বসুর বাল্যকালের চরিত্র) নামক চরিত্রে অভিনয় করেন। তিনি ২০১১ সালে চলো পাল্টাই চলচ্চিত্রে অভিনয়ের জন্যে সেরা শিশু শিল্পী হিসেবে রিলায়েন্স বিগ বাংলা নিউ ট্যালেন্ট অ্যাওয়ার্ড জেতেন। ২০১২ সালের জানুয়ারীতে, তাথৈ খোকাবাবু সিনেমায় অভিনয় করেন, যা টলিউডে সে সময়ের দ্বিতীয় সর্বোচ্চ আয়কারী চলচ্চিত্র। তাথৈ বর্তমানে ইন্দ্রনীল সেনগুপ্তের সাথে এক ফোটা ভালোবাসা চলচ্চিত্রে অভিনয় করেন, যা ২০১৩ সালের জুলাইয়ে মুক্তি পায়।
অভিনয়ের পাশাপাশি তিনি বহু বিজ্ঞাপন যেমন এলিট ফুটওয়্যার, মেঘনা গার্মেন্টস, ইটসি বিটসি বিস্কুট সহ হানেমান ফুড প্রোডাক্টস এর মতন কিছু বিজ্ঞাপনে অংশ নিয়েছেন।
এল ক্লাসিকো
এল ক্লাসিকো (; ), রিয়াল মাদ্রিদ ক্লাব ডি ফুটবল (রিয়াল মাদ্রিদ) এবং ফুটবল ক্লাব বার্সেলোনার (বার্সেলোনা) মধ্যে সংঘটিত যেকোন ফুটবল প্রতিযোগিতার নাম। শুরুতে শুধুমাত্র স্প্যানিশ চ্যাম্পিয়নশিপে অনুষ্ঠিত খেলাগুলোকেই এল ক্লাসিকো বলা হলেও বর্তমানে চ্যাম্পিয়নস লীগ ফাইনাল ব্যতীত রিয়াল মাদ্রিদ এবং বার্সেলোনার মধ্যে অনুষ্ঠিত সকল খেলাকে এই নামে ডাকা হয়। এটি বিশ্বের সর্বাধিক অনুসৃত ফুটবল ম্যাচ, যা বিশ্বের কোটি কোটি ফুটবলপ্রেমী উপভোগ করে থাকেন।
একটি জাতীয় লীগে দুইটি সবচেয়ে শক্তিশালী দলের মধ্যে প্রচন্ড প্রতিদ্বন্দ্বিতা সাধারনত থাকেই। লা লিগায় এই প্রতিদ্বন্দ্বিতা বার্সেলোনা এবং রিয়াল মাদ্রিদের মধ্যে, যা এল ক্ল্যাসিকো নামে পরিচিত। জাতীয় প্রতিযোগিতার শুরু থেকেই দল দুইটি স্পেনের প্রতিদ্বন্দ্বি দুই রাজ্য কাতালুনিয়া এবং কাস্তিলের প্রতিনিধিত্ব করে আসছে। এই প্রতিদ্বন্দ্বিতা দুই রাজ্যের মধ্যকার রাজনৈতিক এবং সংস্কৃতিক উত্তেজনাকেও প্রতিফলিত করে।
প্রিমো দে রিভেরা এবং ফ্রান্সিস্কো ফ্রাংকোর একনায়কতন্ত্রের সময় (১৯৩৯–১৯৭৫), স্পেনে সবধরণের আঞ্চলিক সংস্কৃতি দমিয়ে রাখা হয়েছিল। স্পেনীয় ভাষা ব্যতীত অন্য সকল ভাষা সরকারিভাবে নিষিদ্ধ ছিল। কাতালান জনগনের স্বাধীন হওয়ার ইচ্ছার প্রতীক বহন করার মাধ্যমে বার্সেলোনা কাতালানদের কাছে হয়ে ওঠে, ‘‘একটি ক্লাবের চেয়েও বেশি কিছু (Més que un club)’’। লেখক ম্যানুয়েল ভাজকুয়েজ মনতালবানের তথ্য অনুসারে, কাতালানদের পরিচয় প্রদর্শনের সবচেয়ে ভালো উপায় ছিল বার্সেলোনায় যোগ দেওয়া। ফ্রাংকো বিরোধী গোপন কোন আন্দোলনের চেয়ে এটি ছিল কম ঝুঁকিপূর্ণ এবং এটি তাদেরকে তাদের মতপার্থক্য প্রকাশ করার সুযোগ তৈরি করে দিত।
অন্যদিকে, রিয়াল মাদ্রিদকে দেখা যায়, সার্বভৌমত্ব কেন্দ্রীকরণ এবং ব্যবস্থাপনা পর্যায়ে ফ্যাসিবাদী শাসন প্রনয়নের প্রতিমূর্তিরূপে। স্পেনীয় গৃহযুদ্ধের সময় ইয়োসেপ সানিওল এবং রাফায়েল স্যানচেজ গুয়েরার মত উভয় দলেরই কিছু সদস্য ফ্রাংকো সমর্থকদের কারণে ভুক্তভোগী হয়েছিল।
১৯৫০ এর দশকে, আলফ্রেডো ডি স্টিফানোর ট্রান্সফার নিয়ে ওঠা বিতর্ক দুই দলের প্রতিদ্বন্দ্বিতাকে আরও বাড়িয়ে তোলে, যিনি শেষপর্যন্ত রিয়াল মাদ্রিদে যোগ দেন এবং পরবর্তীতে তাদের সাফল্যের মূল চাবিকাঠি হয়ে ওঠেন। ১৯৬০ এর দশকে, তাদের এই প্রতিদ্বন্দ্বিতা ইউরোপীয় পর্যায়ে পৌছায়, যখন তারা ইউরোপীয় কাপের নক-আউট পর্বে দুইবার মুখোমুখি হয়।
গত তিন দশকে, এই দ্বন্দ্ব আরো উদ্দীপ্ত হয়েছে আধুনিক স্প্যানিশ ঐতিহ্য পাসিলো দ্বারা|
ইউটিভি মুভিজ
ইউটিভি মুভিজ হল ভারতের মুম্বাই, মহারাষ্ট্র ভিত্তিক একটি হিন্দি চলচ্চিত্রের চ্যানেল যার মালিকানার আছেন ইউটিভি সফটওয়্যার কমিউনিকেশনস। এটা ইউটিভি নিজের লাইব্রেরি থেকে ভারতের অন্যান্য প্রধান সিনেমা স্টুডিও থেকে ব্লকবাস্টার বলিউড ছায়াছবি সম্প্রচার করে থাকে।
২০১১ সালের ২ ডিসেম্বর তারিখে, সাউন্ডভিউ ব্রডকাস্টিং এর সাথে অংশীদারিত্বের মাধ্যমে রজার্স ক্যাবল কানাডায় ইউটিভি মুভিজ চালু করা হয়। চ্যানেলটি পরবর্তীকালে ২০১২ সালের ডিসেম্বর মাসে বন্ধ হয়ে যায়। এটি এশিয়ান টেলিভিশন নেটওয়ার্ক সঙ্গে অংশীদারিত্বের মাধ্যমে ২০১৪ সালে কানাডায় পুনরায় চালু করা হবে বলে আশা করা হচ্ছে।
মার্কিন যুক্তরাষ্ট্রে ইউটিভি মুভিজ ইন্টারন্যাশনাল "ডাইরেক্ট টিভি" (২০০৯ সাল থেকে) এবং টাইম ওয়ার্নার কেবল এর মাধ্যমে দেখা যায়।
ইউটিভি স্টারস
ইউটিভি স্টারস হল "ইউটিভি গ্রুপ" এর ভারতীয়-টেলিভিশন চ্যানেল নিবেদিত একটি বলিউড জীবনধারা ও গ্ল্যামারভিত্তিক চ্যানেল। এটির হাই ডেফিনেশন এবং স্ট্যানডার্ড ডেফিনেশনে উভয় ফরম্যাট ভারত ও সংযুক্ত আরব আমিরাত পাওয়া যায়। বিস্তৃতভাবে, চ্যানেলের বিষয়বস্তু বলিউড খবর এবং সঙ্গীতের উপর দৃষ্টি দিয়ে থাকে। চ্যানেল মূলত ভারতীয় শহুরে যুবকদের নিয়ে করার পরিকল্পনা রয়েছে।
চ্যানেলটি ২০১২ সালের ১১ জুন যুক্তরাজ্য ও আয়ারল্যান্ডের স্কাইয়ে চালু করা হয়।
লাঙ্গলবন্দ স্নান
ঢাকা শহরের খুব নিকটবর্তী একটি তীর্থস্নান হলো এই লাঙ্গলবন্দ স্নান। এখানে প্রতি বছর বেশ মানুষের আগমন ঘটে তাদের পাপমোচনের জন্য।
ঢাকা থেকে প্রায় ২০ কিমি দক্ষিণ-পূর্বে ঢাকা-চট্টগ্রাম মহাসড়কের কোল ঘেঁষে ব্রহ্মপুত্রের পাড়ে অবস্থিত একটি জনপদ।
বাংলাদেশ সুপ্রীম কোর্টের বিচারকবৃন্দ
বাংলাদেশ সুপ্রীম কোর্ট হচ্ছে দেশের সর্ব্বোচ্চ আদালত এবং এর বিচারকবৃন্দ প্রধান বিচারপতির সঙ্গে পরামর্শক্রমে রাষ্ট্রপতি কর্তৃক নিযু্ক্ত হয়ে থাকেন। বাংলাদেশের প্রধান বিচারপতি দেশের রাষ্ট্রপতি কর্তৃক নিযুক্ত হয়ে থাকেন। সংবিধানের ৯৫ ধারায় বিচারপতি পদে নিয়োগের যোগ্যতা বর্ণিত আছে, কোন ব্যক্তি বাংলাদেশের নাগরিক না হলে এবং সুপ্রীম কোর্টে অন্যূন দশ বৎসরকাল এ্যাডভোকেট না থেকে থাকলে, অথবা বাংলাদেশের রাষ্ট্রীয় সীমানার মধ্যে অন্যূন দশ বৎসর কোন বিচার বিভাগীয় পদে অধিষ্ঠান না করে থাকলে, অথবা সুপ্রীমকোর্টের বিচারক পদে নিয়োগলাভের জন্য আইনের দ্বারা নির্ধারিত যোগ্যতা না থাকলে তিনি সুপ্রিম কোর্টের বিচারকপদে নিয়োগ লাভের যোগ্য হবেন না।
সংবিধানের ৯৪ অনুচ্ছেদের বিধানাবলী সত্ত্বেও রাষ্ট্রপতির নিকট সুপ্রীম কোর্টের কোন বিভাগের বিচারকসংখ্যা সাময়িকভাবে বৃদ্ধি করা উচিত মর্মে সন্তোষজনকভাবে প্রতীয়মান হলে তিনি যথাযথ যোগ্যতাসম্পন্ন এক বা একাধিক ব্যক্তিকে অনধিক দুই বৎসরের জন্য সুপ্রিম কোর্টের অতিরিক্ত বিচারক হিসেবে নিযুক্ত করতে পারবেন। কিংবা তিনি উপযুক্ত বিবেচনা করলে হাইকোর্ট বিভাগের কোন বিচারককে যে কোন অস্থায়ী মেয়াদের জন্য আপীল বিভাগের আসন গ্রহণের ব্যবস্থা করিতে পারিবেন। তবে শর্ত আছে যে, অতিরিক্ত বিচারকরূপে নিযুক্ত (কোন ব্যক্তিকে বাংলাদেশ সংবিধানের ৯৫ অনুচ্ছেদের অধীন বিচারকরূপে নিযুক্ত) হতে, কিংবা ৯৮ অনুচ্ছেদের অধীন আরও এক মেয়াদের জন্য অতিরিক্ত বিচারকরূপে নিযুক্ত হতে এই অনুচ্ছেদের কোন কিছুই নিবৃত্ত করবে না।
২০১৯ সালের জানুয়ারি মাসে বাংলাদেশ সুপ্রীম কোর্টে ৯৯ জন বিচারপতি কর্মরত আছেন। তাদের মধ্যে ৭ জন আপীল বিভাগে এবং ৯২ জন হাইকোর্ট বিভাগে রয়েছেন। হাইকোর্ট বিভাগে কর্মরত ৭৪ জন স্থায়ী বিচারপতি এবং ১৮ জন অতিরিক্ত বিচারপতি । তার মধ্যে ০৩ জন আন্তর্জাতিক অপরাধ আদালতে কর্মরত আছেন।
তুষার চটক
তুষার চটক বা স্নোফ্লেক ("Plectrophenax nivalis") ক্যাল্কারিডি গোত্রের অন্তর্গত এক প্রজাতির প্যাসারিন। উত্তর গোলার্ধের আর্কটিক চক্রের মধ্যে এটি বসবাস ও প্রজনন করে। তবে উত্তর মেরুর দক্ষিণে বেশ কিছু পার্বত্য অঞ্চল, যেমন মধ্য স্কটল্যান্ড, দক্ষিণ আলাস্কার সেন্ট ইলিয়াস পাহাড় ইত্যাদি অঞ্চলে এদের কিছু কিছু বিচ্ছন্ন জনগোষ্ঠী বসবাস করে।
এটা মোটামুটি বড় এবং দীর্ঘ পাখনাযুক্ত এক প্রজাতির চটক। লম্বা এবং এদের পাখনার দৈর্ঘ্য হয় এবং এদের ওজন হয় ।
উড়বার সময়ে এটি সহজেই চিহ্নিত হয় তাদের ডানাতে সাদা রঙের দাগের জন্য। প্রজননকারী পুরুষদের চেনা খুব সহজ তাদের গায়ের রঙের জন্য। পুরুষদের গায়ের রঙ হয়, পিঠের দিকটা কালো এবং নীচের দিকটা হয় ধূসর রঙের। প্রজননকারী মহিলারা দেখতে হয় ধোঁয়াটে কালো এবং পুরুষরা হয় সম্পুর্ণ কালো। প্রচলিত দ্রোণকাক ছাড়া আর কোন চড়াই জাতীয় পক্ষীবিশেষ শীতকালে পরিযান করতে পারে না।
হিস্টরি টিভি১৮
হিস্টোরি টিভি১৮(ইংরেজি:History TV18) হল একটি পাশ্চাত্য-ভারতীয় টেলিভিশন চ্যানেল যেটি ঐতিহাসিক ঘটনাবলি, তথ্যবিনোদন ও ব্যক্তিসম্পর্কিত অনুষ্ঠানমালা সম্প্রচার করে থাকে| আমেরিকান হিস্টরি চ্যানেলের মালিক এ+ই নেটওয়ার্ক এবং নেটওয়ার্ক এইটটিন নামক একটি ভারতীয় মিডিয়া গ্রুপ উভয়েই যৌথভাবে চ্যানেলটির মালিক| যৌথ মালিকানাধীন তথ্যবিনোদন চ্যানেলসমুহের মধ্যে এটি অন্যতম| সাতটি ভাষায়(ইংরেজি, হিন্দি, তামিল, তেলুগু, গুজরাটি, বাংলা ও মারাঠি) প্রাপ্ত এই চ্যানেলটি সম্প্রচার শুরু করার পরপরই প্রাথমিক দশাতেই পাঁচ কোটি ঘরে পৌছে যায়|
অপি করিম
সৈয়দা তুহিন আরা অপি করিম (জন্ম: ১ মে, ১৯৭৯) বিশিষ্ট বাংলাদেশী মডেল এবং অভিনেত্রী। অপি করিম ১৯৯৯ সালে লাক্স ফটোজেনিক প্রতিযোগিতায় 'মিস ফটোজেনিক' খেতাব অর্জন করেন। তিনি বাংলা টেলিভিশন নাটকে এবং বাংলা চলচ্চিত্রে অভিনয় করেছেন। নাটক, টেলিফিল্ম, উপস্থাপনা, সিনেমা, মঞ্চ, বিজ্ঞাপন, নাচ আবার পড়াশোনা- সব ক্ষেত্রেই তার দ্যুতি ছড়ানো প্রতিভা। এছাড়া তিনি আমেরিকান ইন্টারন্যাশনাল ইউনিভার্সিটি বাংলাদেশ এর আর্কিটেকচারের একজন অনুষদ সদস্য।
জার্মানি থেকে উচ্চতর ডিগ্রী শেষ করে ২০১১ সালে নির্মাতা মাসুদ হাসান উজ্জ্বলকে বিয়ে করে স্থায়ীভাবে বাংলাদেশে বসবাস শুরু করেন এবং নিয়মিত অভিনয় করেন রেদয়ান রনি'র পরিচালনায় মেগা সিরিয়াল 'হাউসফুল' এ। ২০১৩ সালে অভিনয় কমিয়ে দেন তিনি। তবে কলকাতার বিজ্ঞাপন নির্মাতা সৌনকের পরিচালনায় কোহিনূর ক্যামিক্যাল বাংলাদেশের "তিব্বত ডিটারজেন্ট পাউডার" এর বিজ্ঞাপনে অংশ নেয়। পাশাপাশি বাংলাভিশনে জাদুশিল্পী জুয়েল আইচ আমাদের জাদুকর উপস্থাপনা করেন।
এছাড়াও উপস্থাপিকার ভুমিকায় কাজ করেছেন চ্যানেল নাইনের "অপি'স গ্লোয়িং চেয়ার" অনুষ্ঠানের প্রথম ও দ্বিতীয় মৌসুমের। ২০১৫ সালে সাগর জাহান রচিত ঈদের নাটক "এ শহর মাধবীলতার না" এর জন্য কণ্ঠ দেন। ‘ধুলোপড়া সময়’ শিরোনামের এই গানটির সুর ও সঙ্গীত পরিচালনা করেছেন মুন্তাসির তুষার। এছাড়াও শুভেচ্ছা দূত হয়েছেন পেপসিকোর ব্র্যান্ডের কুড়কুড়ে স্ন্যাকসের।
সনিক নিকেলোদিয়ন
সনিক নিকেলোদিয়ন () একটি ভারতীয় টেলিভিশন চ্যানেল। চ্যানেলটি ২০১১ সালের ডিসেম্বর মাসে ভারতীয় নায়ক অক্ষয় কুমারকে ব্র্যান্ড অ্যাম্বাসেডর হিসেবে সাথে নিয়ে ভারতে যাত্রা শুরু করে। এটি মূলত দশ থেকে সতেরো বছরের শিশুদের জন্য অনুষ্ঠানমালা সম্প্রচার করে| চ্যানেলটি মূলত নবীন কিশোরদের উপযোগী অ্যাডভেঞ্চার বা রোমাঞ্চকর প্রোগ্রাম সম্প্রচার করে। তিনটি ভাষায় প্রাপ্ত (ইংরেজি, হিন্দি ও তামিল) এই চ্যানেলটি সম্প্রতি ২০১৩ সালে তাদের ২য় প্রতিষ্ঠাবার্ষিকী পালন করে।
লোমশ উইলফ্রেড
উইলফ্রেড বা উইফ্রেড, বলা হয় দ্য হেইরি তথা লোমশ (কাতালানে: "গুইফ্রে এল পিলোস"), ৮৭০ সাল থেকে আর্জেলের কাউন্ট, ৮৭০ সাল থেকে সিরডানিয়ার কাউন্ট, ৮৭৮ থেকে বার্সেলোনার কাউন্ট, ৮৭৮ সাল থেকেই জিরোনার কাউন্ট (দ্বিতীয় উইলফ্রেড হিসেবে) এবং ৮৮৬ সাল থেকে ওসোনার কাউন্ট ছিলেন। ৮৯৭ সালে তাঁর মৃত্যুর পর তাঁর ছেলে উইলফ্রেড বোরেল এই কাতালানের প্রদেশগুলোর উত্তরাধিকারী হন।
তিনি ভিক (অসোনার এক প্রদেশ, খ্রিস্টীয় ও মুসলিমেরা যেখানে মুখোমুখি থাকতেন) এর নো ম্যানস ল্যান্ডে মানুষের বসবাসের ব্যবস্থা করেন। এছাড়াও তিনি ভিকের বিশপ ব্যবস্থা পুনরায় ফিরিয়ে নিয়ে আনেন এবং সান্টা মারিয়া দ্য রিপোলের আশ্রমের প্রতিষ্ঠা করেন।
উইলফ্রেড ফ্ল্যান্ডার্সের প্রথম বাল্ডউইন ও ফ্ল্যান্ডার্সের জুডিথ কন্যা গুইনিডিলডাকে বিয়ে করেন। তাঁদের সন্তানদের তালিকাঃ"জেস্তা কমিটাম বার্সিনোনেন্সিয়াম" রিপোর্ট করে, "...যে তাঁর দেহের কিছু অংশ সাধারণ মানুষের চেয়ে বেশি লোমশ ছিল।"
কালারস
কালারস, নামে পরিচিত আপকা কালারস মার্কিন যুক্তরাষ্ট্র এবং কানাডায় মুম্বাই ভিত্তিক একটি হিন্দি ভাষার ভারতীয় সাধারণ বিনোদনমূলক চ্যানেল ২০০৮ সালের জুলাইয়ে চালু করা হয়েছিল যেটি মূলত ভায়াকম ১৮ পরিবারের একটি অংশ।
চ্যানেলটির উল্লেখযোগ্য অনুষ্ঠানের মধ্যে রয়েছে, যেমন: কমেডী নাইট উইথ কপিল, বালিকা বধূ, ইশক কা রং সফেদ, উরান, থাপকি পেয়ার কি, ঝলক দেখে যা ৮, এবং অনুপম খের শো।
নিম্নে উল্লেখিত অনুষ্ঠানসমূহ বর্তমানে কালারসে প্রচারিত হয়:
কালারস এইচডি চ্যানেলটি ভারতে বিভিন্ন ডিটিএইচ অপারেটর এর মাধ্যমে যোগ করা হয়েছিল; যেমন, ডিশ টিভি, এয়ারটেল ডিজিটাল টিভি, ভিডিওকন ডি২এইচটাটা স্কাই. এই বাণিজ্যিক মুক্ত চ্যানেলটি ১০৮০আই ফরমেটেও পাওয়া যায়। এছাড়াও হ্যাথঅ্যাওয়ে ডিজিটাল ক্যাবলের মাধ্যমে চ্যানেলটি পাওয়া যায়।
সাহারা ওয়ান
সাহারা ওয়ান হল মুম্বাই ভিত্তিক একটি ভারতীয় হিন্দি সাধারণ বিনোদনমূলক চ্যানেল। চ্যানেলটি সাহারা ইন্ডিয়া পরিবার, ম্যানেজিং ওয়ার্কার এবং সাহারা ইন্ডিয়া পরিবার চেয়ারম্যান সুব্রত রায় কর্তৃক গঠিত কোম্পানী দ্বারা পরিচালিত হয়।
চ্যানেলটি সাহারা ইন্ডিয়া পরিবারের সুব্রত রায় এর গঠিত একটি কোম্পানীর দ্বারা পরিচালিত হয়ে থাকে যিনি মূলত একজন ম্যানেজিং ওয়ার্কার এবং সাহারা ইন্ডিয়া পরিবারের সভাপতির দায়িত্বে রয়েছেন।
সাহারা ওয়ান ২০০০ সালের মার্চ তারিখে সাহারা টিভি নামে চালু করা হয়েছিল কিন্তু ২০০৩ সালের এপ্রিল মাসে সাহারা টিভিকে পুনরায় "সাহারা মনোরঞ্জন" নামে নামকরণ করা হয়। অন্যান্য চ্যানেলের সঙ্গে প্রতিযোগিতার জন্য এবং শ্রোতাদেরকে আরোও আকর্ষণ করতে চ্যানেলটি আবারও ২০০৪ সালের ১০ অক্টোবর তারিখে "সাহারা ওয়ান" নামে পরিবর্তন করেন।
সুব্রত রায়
সুব্রত রায় সাহারা (জন্মঃ ১০ জুন ১৯৪৮) হলেন একজন ভারতীয় ব্যবসায়ী এবং সাহারা ইন্ডিয়া পরিবার এর প্রতিষ্ঠাতা ও চেয়ারম্যান।
ভারতীয় বহু-সমন্বিত বিচিত্র মালিকানার সঙ্গে তিনি পুনে ওয়ারিয়র্স ইন্ডিয়া, লন্ডন এর গ্রসভেনর হাউস, নিউ ইয়র্ক এর প্লাজা হোটেল, এ্যমবি ভ্যালি সিটি ও ফোর্স ইন্ডিয়ার সাথে জড়িত। রায় ১৯৭৮ সালে তার কোম্পানী প্রতিষ্ঠা করেন।
সুব্রত রায় সুধির চন্দ্র রায় ও শ্রীমতী ছবি রায় এর ঘরে ভারতের বিহার রাজ্যে ১৯৪৮ সালে আরারিয়ায় জন্মগ্রহণ করেন। তিনি কলকাতায় হলি চাইল্ড স্কুল-এ প্রাথমিক শিক্ষাজীবন এবং পরবর্তীতে সরকারী টেকনিক্যাল ইনস্টিটিউট গোরখপুর থেকে মেকানিক্যাল বিষয়ে ইঞ্জিনিয়ারিং এ ডিপ্লোমা করেন। রায় গোরখপুরে প্রথমিকভাবে তার ব্যবসায়িক জীবন শুরু করেছিলেন।